PROGRAM UTROŠKA SREDSTAVA

**PROGRAM RURALNOG RAZVOJA**



**2013**

|  |  |  |
| --- | --- | --- |
| Bosna i Hercegovina Federacija Bosne i Hercegovine  Bosansko–podrinjski kanton Goražde  MINISTARSTVO ZA PRIVREDU |  | Бocнa и Хepцeгoвинa  Фeдeрaциja Бocнe и Хepцeгoвинe  Бocaнcкo-пoдрињcки кaнтoн Горажде  ΜИНИСТАРСТВО ЗА ПРИВРЕДУ |
|  |  |  |

PROGRAM UTROŠKA SREDSTAVA

BUDŽETA BOSANSKO-PODRINJSKOG KANTONA GORAŽDE ZA 2013. GODINU

|  |  |
| --- | --- |
| Godina: | 2013 |
| Budžetski korisnik | Ministarstvo za privredu |
| Ekonomski kod: | 614 300 |
| Naziv ekonomskog koda | Tekući transferi neprofitnim organizacijama – Ruralni razvoj |

|  |  |  |
| --- | --- | --- |
| Bosna i Hercegovina Federacija Bosne i Hercegovine  Bosansko–podrinjski kanton Goražde  MINISTARSTVO ZA PRIVREDU |  | Бocнa и Хepцeгoвинa  Фeдeрaциja Бocнe и Хepцeгoвинe  Бocaнcкo-пoдрињcки кaнтoн Горажде  ΜИНИСТАРСТВО ЗА ПРИВРЕДУ |
|  |  |  |

PODACI O PROGRAMU

Naziv programa: Program ruralnog razvoja

Budžetski korisnik: Ministarstvo za privredu

Budžetski razdjel: 17

Ekonomski kod: 614 300

Analitički kod TEK 002

Naziv analitičkog koda: Tekući transferi neprofitnim organizacijama – Ruralni razvoj

Period realizacije programa: 01.01.2013 - 31.12.2013.

Ukupna vrijednost programa: 100.000 KM

Odgovorna osoba: Demir Imamović, dipl.ecc

Pozicija odgovorne osobe: Ministar

Kontakt osoba za program: Rasim Sijerčić

Kontakt telefon: +387 / 38 227 857

Kontakt e-mail: sektorzapoljoprivredu[@](mailto:tajnik@fmrpo.gov.ba)bpkg.gov.ba

Datum usvajanja programa: 09.09.2013. godine

Saglasnost: Saglasnost na program utroška dala je Vlada Bosansko-podrinjskog kantona Goražde („Službene novine Bosansko-podrinjskog kantona Goražde“, broj: \_\_\_\_\_\_\_\_)

Objavljivanje: Program je objavljen u Službenim novinama Bosansko-podrinjskog kantona Goražde broj: \_\_/13

Internet: [www.mp.bpkg.gov.ba](http://www.mp.bpkg.gov.ba)

U skladu sa članom 42. Zakona o izvršenju Budžeta Bosansko-podrinjskog kantona Goražde za 2013.godinu („Službene novine Bosansko-podrinjskog kantona Goražde“, broj: 15/12), članom 17. i 18. Zakona o novčanim podsticajima u poljoprivredi i ruralnom razvoju na području Bosansko-podrinjskog kantona Goražde („Službene novine Bosansko-podrinjskog kantona Goražde“, broj:4/13), na prijedlog Ministarstva za privredu, Vlada Bosansko-podrinjskog kantona Goražde utvrđuje:

P R O G R A M UTROŠKA

Sredstava Budžeta Bosansko-podrinjskog kantona Goražde sa

sa ekonomskog koda 614 300 -Tekući transferi neprofitnim organizacijama

- Ruralni razvoj

**Tačka 1.**

NAZIV PROGRAMA

Naziv Programa utroška sredstava Budžeta Bosansko-podrinjskog kantona Goražde sa ekonomskog koda 614 300 - Tekući transferi neprofitnim organizacijama - Ruralni razvoj glasi: **Program ruralnog razvoja** ( u daljem tekstu: Program).

**Tačka 2.**

NADLEŽNOSTI MINISTARSTVA PRIVREDE

1. Na osnovu Zakona o kantonalnim ministarstvima i drugim tijelima kantonalne uprave Bosansko-podrinjskog kantona Goražde (Službene novine Bosansko – podrinjskog kantona Goražde broj: 05/03) ministarstvo privrede su predlaganje i provođenje politike u oblasti industrije, poduzimanje mjera za unaprijeđenje proizvodnje, upravljanje prirodnim bogatstvima, osiguranje uslova za razvoj i unaprijeđenje poljoprivrede i ruralnog razvoja, zaštitu i korištenje poljoprivrednog zemljišta, uzgoj zaštita i unapijeđenje šuma, šumske komunikacije i eksploatacija šuma, industrijske vode, vodoprivredne aktivnosti, korištenje voda u energetske i rekreacijske svrhe, upotreba i zaštita voda, ulaganja u privredna preduzeća, promet roba i usluga, učešće u kreiranju politike uvoza i izvoza, kontrola cijena proizvoda i usluga, zaključivanje ekonomskih sporazuma, kreiranje i implementaciju politike kantonalnog turizma, razvoj turističkih resursa, razvoj rekreativnih, rehabilitacijskih i drugih centara, promocija turizma, ugostiteljsto, poduzetništvo, provođenje politke razvoja komunikacija i transportne infrastrukture, razvoj javnog prometa, izgradnja obnova i održavanje saobraćajnica od značaja za kanton, modernizacija cestovnog prometa i osiguranje komunikacijskih veza na području Bosansko-podrinjskog kantona Goražde.
2. Program je izrađen u skladu sa:
3. Zakonom o izvršenju Budžeta Bosansko-podrinjskog kantona Goražde za 2013. god.
4. Zakona o novčanim podsticajima u poljoprivredi i ruralnom razvoju („Službene novine Bosansko-podrinjskog kantona Goražde“, broj:4/13),
5. Programom razvoja Bosansko-podrinjskog kantona Goražde do 2014. godine
6. Programom rada Vlade Bosansko-podrinjskog kantona Goražde za 2013. godinu (“Službene novine Bosansko-podrinjskog kantona Goražde”, broj: 3/13).

**Tačka 3.**

OPIS PROGRAMA

1. Program ruralnog razvoja do 2014. godine ima za cilj da unaprijedi ekonomski i socijalni položaj u ruralnim područjima Bosansko-podrinjskog kantona Goražde kroz podsticanje mjera i finansiranje projekata koji doprinose ekonomskom, socijalnom i kulturnom napredku ruralnih područja.
2. Program ruralnog razvoja za 2013. godinu će omogućiti investicije u poljoprivredna gazdinstva i zapošljavanje mladih u poljoprivredi, poboljšanje ruralne infrastrukture posebno u visinskim područjima u kojima su teži uslovi za privređivanje u poljoprivredi, razvoja ruralnog turizma i drugih organizovanih dopunskih aktivnosti, proizvodnju i prodaju tradicionalnih proizvoda, te projekte očuvanja ruralnog naslijeđa i očuvanja autohtonih životinjskih i biljnih vrsta.
3. Svrha Programa ruralnog razvoja je pružanje podrške neprofitnim organizacijama i jedinicama lokalne samouprave u aktivnostima u oblasti ruralnog razvoja na području Bosansko podrinjskog kantona Goražde i drugih aktivnosti koje omoućavaju razvoj poljoprivrede i očuvanje zemljišta u dobrom poljoprivrednom i okolišnom stanju.
4. Program utroška sredstava sa ekonomskog koda 614 300 –Tekući transferi neprofitnim organizacijama organizacijama - Ruralni razvoj Ministarstva za privredu Bosansko-podrinjskog kantona Goražde za 2013. godinu (u daljem tekstu program), definiše bitne elemente za dobijanje saglasnosti za program od strane Vlade Bosansko-podrinjskog kantona Goražde, kao što su opšti i posebni ciljevi programa, kriteriji za raspodjelu sredstava, potrebna sredstva, korisnici sredstava, procjena rezultata te procjenu nepredviđenih rashoda i izdataka.

**Tačka 4.**

POČETAK I VRIJEME IMPLEMENTACIJE PROGRAMA

1. Implementacija Programa za 2013. godinu počinje dobivanjem saglasnosti od Vlade Bosansko podrinjskog kantona Goražde i trajaće do 31.12.2013. godine. Krajnji rok za dostavljanje zahtjeva za korištenje sredstava ističe 04. novembra 2013.godine u 16:00 sati.
2. Program ruralnog razvoja za 2013. godinu kompomenta višegodišnjeg Programa ruralnog razvoja koji se provodi u periodu od 2011. do 2014. godine.
3. Godišnji Program za 2014. godinu donijeće se nakon donošenja Budžeta za 2014. godinu.

**Tačka 5.**

STANJE U OBLASTI RURALNOG RAZVOJA U BOSANSKO-PODRINJSKOM KANTONU GORAŽDE

1. Od 2011. godine Ministarstvo privrede provodi Program ruralnog razvoja sa ciljem da se doprinese jačanju kapacita organizacija iz ruralnih područja da mogu aktivno učestvovati na razvoju ruralnih područja u Bosansko-podrinjskom kantonu Goražde. U protekloj godini došlo je do povećanja obima konkretnih aktivnosti u poboljšanju stanja ruralne infrastrukture, jačanju kapacicteta organizacija koje su aktivne u ruralnim područjima i uslova privređivanja stanovništva u ruralnim područjima.
2. Obzirom da se statistički podaci koji bi mogli ukazivati na napredak u oblasti ruralnog razvoja ne prikupljaju, stanje u ovoj oblasti se može sagledati kroz stanje ukupnog poljoprivrednog sektora u kojem se vide prvi znaci oporavka.

**Tačka 6.**

PROCJENA NAPREDKA I KLJUČNE KOREKCIJE PROGRAMA U 2013. GODINU

*(6.1)*

*(Procjena napredka u protekloj godini)*

1. Programom razvoja Bosansko-podrinjskog kantona Goražde definiše uspostavljanje i implementaciju višegodišnjeg programa ruralnog razvoja kako bi se doprinijelo poboljšanju ekonomskog i socijalnog položaja stanovništva u ruralnim područjima.
2. U prve dvije godine implementacije programa podržane su uglavnom aktivnosti organizacija u ruralnim područjima na unaprijeđenju ruralne infrastrukture, te na jačanju kapaciteta organizacija koje djeluju u ruralnim područjima.

*(6.2)*

*(Ključne korekcije programa za 2013. godinu)*

U trećoj godini implementacije Programa ruralnog razvoja glavni prioritet ostaje razvoj ruralne infrastrukture posebno u područjima u kojima je razvijena poljoprivredna proizvodnja i prodaja tradicionalnih proizvoda, područjima sa težim uslovima privređivanja i u područjima značajna za očuvanje kulturno istorijskog naslijeđa i ruralnog okoliša.

**Tačka 7.**

OPŠTI I POSEBNI CILJEVI PROGRAMA

*(7.1)*

*(Osnovni cilj)*

Osnovni cilj programa je ekonomski, socijalni i kulturni razvoj ruralnih područja Bosansko-podrinjskog kantona Goražde kroz povećanje konkurentnosti, zaštitu i unaprijeđenje ruralnog okoliša i diverzifikaciju ruralnih aktivnosti.

*(7.2)*

*(Posebni ciljevi)*

Implementacija programa u 2013. godini planirana je kroz tri posebna cilja u okviru kojh će se podržati širi spektar aktivnosti koje doprinose razvoju ruralnih područja Bosansko-podrinjskog kantona Goražde. Posebni ciljevi programa su:

* Povećanje konkurentnosti ruralnih područja
* Zaštita i razvoj ruralnog okruženja
* Razvoj ruralnog turizma

*(7.3)*

*(Povećanje konkurentnosti)*

1. Prvi poseban cilj je poboljšanje ruralne infrastrukture, povećanje ekonomske aktivnosti mladih poljoprivrednika i njihovo stručno usavršavanje u poljoprivredi, te aktivnosti na promociji proizvodnje i prodaje tradicionalnih proizvoda.
2. Podrška će se obezbijediti za slijedeće vrste aktivnosti koje mogu biti predložene za finansiranje i sufinansiranje u okviru ovog programa:
3. sanacija pristupnih, seoskih i drugih nekategorisanih puteva, ne uključujući asfaltiranje,
4. asfaltiranje nekategorisanih puteva u ruralnim područjima,
5. izgradnja i rekonstrukcija seoskih puteva i pristupnih puteva do poljoprivrednog zemljišta,
6. aktinvnsoti na povećanju proizvodnje i prodaje tradicionalnih proizvoda,
7. podrška jačanju kapaciteta mladih poljoprivrednika i poduzetnika u ruralnim područjima.
8. Projektom se mogu predložiti i druge mjere koje doprinose ostvaivanju ciljeva ovog Programa.
9. Posebna pažnja će se pružiti aktivnostima koje su predložene od strane organizacija iz ruralnih zajednica kako bi se osnažili njihovi kapaciteti za rad na ruralnom razvoju unutar svojih zajdnica.

*(7.4)*

*(Zaštita i razvoj ruralnog okruženja)*

1. Drugi poseban cilj Programa je poboljšanju ekonomskog i socijlnog položaja stanovništva u visinskim područjima i u područjima sa težim uslovima privređivanja u poljoprivredi i proširivanje poljoprivredne aktivnosti u istim kroz razvoj organske proizvodnje, očuvanju autohtonih biljnih i životinjskih vrsta i uređenje agro okoliša.
2. Podrška će se obezbijediti za slijedeće vrste aktivnosti koje mogu biti predložene za finansiranje i sufinansiranje u okviru ovog programa:
3. poboljšanje stanja infrastrukture u mjesnim zajednicama u najvisočjim predjelima kantona
4. razvoju organske proizvodnje
5. očuvanje i zaštitu autohtonih biljnih i životinjskih vrsta,
6. uređenje agro okoliša u područjima od poljoprivrednog i kulturno istorijskog značaja,
7. Kako bi se doprinijelo ostvarivanju ovog posebnog cilja, u okviru programa pružit će se podrška prijedlozima projekata za poboljšanje infrastrukture u najvisočijim predjelima, organskoj proizvodnji, očuvanje i zaštita autohtonih biljnih i životinjskih vrsta i projektima uređenja agro okoliša.

*(7.5)*

*(Razvoj ruralnog turizma)*

1. Treći poseban cilj Programa je poboljšanje diverzifikacije ekonomskih aktivnosti u ruralnim područjima kroz stvaranje uslova za pružanje dodatnih usluga i dopunskih djelatnosti, a posebno u oblasti ruralnog turizma i očuvanja ruralnog naslijeđa.
2. Podrška će se obezbijediti za slijedeće vrste aktivnosti koje mogu biti predložene za finansiranje i sufinansiranje u okviru ovog programa:
3. uvođenje novih usluga-nepoljoprivrednih (dopunskih aktivnosti),
4. ruralni turizam,
5. očuvanju kulturno istorijskog naslijeđa u ruralnim područjima.

(7.6.)

(Aktivnosti koje nisu prihvatljive za finansiranje iz programa)

Slijedeće aktivnosti nisu prihvatljive za finansiranje iz sredstava ovog programa:

1. individualne sponzorstva za učešće na seminarima, radionicama, konferencijama i kongresima,
2. stipendije,
3. sve aktivnosti koje se odvijaju izvan Bosne i Hercegovine,
4. izmirivanje obaveza i dugovanja koje nisu odobrene posebnim aktom Vlade.

**Tačka 8.**

POTREBNA SREDSTVA ZA PROVOĐENJE PROGRAMA

*(8.1)*

*(Visina sredstava za provođenje programa)*

Potrebna sredstva za provođenje Programa definisana su Budžetom Bosansko-podrinjskog kantona („Službene novine Bosansko-podrinjskog kantona Goražde“, broj: 15/12), na ekonomskom kodu 614 300 TEK 002-Tekući transferi neprofitnim organizacijama organizacijama - Ruralni razvoj u iznosu od 100.000 KM.

*(8.2)*

*(Finansijski plan programa)*

U proteklim godinama ukupno je odobreno 150.000 KM za finansiranje ovog programa koji je realizovan u procentu od 90%i. Za period od 2012. do 2014. godine, planirana su ukupna sredstva u iznosu 395.000 KM.

Tabela1:

Pregled ukupnog godišnjeg budžeta programa za naredne tri godine (u KM)

|  |  |  |  |  |  |  |  |
| --- | --- | --- | --- | --- | --- | --- | --- |
| **Posebni ciljevi** | **2010** | **2011** | **2012** | **2013\*** | **2014\*** | **Total** | **Total** |
| **2010-2011** | **2012-2014** |
| **Ukupan budžet** |  |  |  |  |  |  |  |
| * Odobreno |  | 50.000 | 100.000 | 100.000 | 195.000 | 50.000 | 395.000 |
| * Izvršeno |  | 50.000 | 86.264,60 |  |  | 50.000 | 86.264,6 |
| **Budžet po komponentama** |  |  |  |  |  |  |  |
| 1. Povećanje konkurentnosti | 0 | 0 | 52.615,00 | 60.000 | 80.000 |  | 192.615 |
| 1. Zaštita i razvoj ruralnog okruženja | 0 | 0 | 19.649,60 | 25.000 | 65.000 |  | 109.649,6 |
| 1. Razvoj ruralnog turizma | 0 | 0 | 14.000,00 | 15.000 | 50.000 |  | 79.000 |

Za povećanje konkuretnosti ruralnih područja do kraja 2014. planirana je podrška u visini od 192.615 KM, za zaštitu i razvoj ruralnih područja 109.649 KM i za razvoj ruralnog turizma 79.000 KM.

*(8.3)*

*(Maksimalni budžet po komponentama)*

Programom se utvrđuje visina, odnosno maksimalni i minimalni iznos sredstava za svaki posebni cilj programa u 2013. godini. Maksimalna ili minimalna visina sredstava za pojedinčni specifični cilj predstavlja jednu finansijsku komponentu programa.

Za svaku finansijsku komponentu programa definisan je slijedeći maksimalni i minimalni budžet:

1. Maksimalni budžet za povećanje konkurentnosti 60.000 KM
2. Maksimalni budžet za zaštitu i razvoj ruralnog okruženja 25.000 KM
3. Minimalni budžet za razvoj ruralnog turizma 15.000 KM

*(8.4)*

*(Redistribucija sredstava)*

U slučaju potrebe koja se ukaže u toku implementacije programa, Ministarstvo može napraviti redistribuciju sredstava sa jedne na drugu komponentu (posebnog cilja) u iznosu do maksimalno 20procenata od iznosa komponente sa koje se sredstva prenose. Redistribuciju ovih sredstava ministarstvo će izvršiti odlukom ministra.

U slučaju postojanja opravdane potrebe za korekcijom iznosa sredstava planiranih za svaki specifični cilj programa preko 20 procenata Ministarstvo će izvršiti redistribuciju sredstava uz saglasnost Vlade Bosansko-podrinjskog kantona Goražde.

U slučaju izmjene ukupne vrijednosti programa koja je rezultat Izmjene i dopune Budžeta Bosansko-podrinjskog kantona Goražde, preusmjerenja sa drugih kodova ili na druge kodove unutar budžeta ministarstva i preusmjeravanja između budžetskih korisnika, Ministarstvo za privredu će vršiti izmjenu i dopunu programa u skladu sa potrebama na osnovu kojih su donešene odluke o preusmjeravanju povećanju ili smanjenju ukupne vrijednosti programa uz saglasnost Vlade.

**Tačka 9.**

KRITERIJI ZA RASPODJELU SREDSTAVA

*(9.1)*

*(Način raspodjele sredstava)*

1. Raspodjela sredstava odobrena Budžetom Bosansko-podrinjskog kantona Goražde za 2013. godinu („Službene novine Bosansko-podrinjskog kantona Goražde“, broj: 15/12), na ekonomskom kodu 614 300 – Tekući transferi neprofitnim organizacijama organizacijama - Ruralni razvoju ukupnom iznosu 100.000 KM vrši se dodjelom državne pomoći u novcu, stvarima i pravima za projekte, aktivnosti i mjere u skladu sa ciljevima predviđene tačkom 7. programa i može biti dodjeljena jednom ili više puta u skladu sa odredbama ovog programa.
2. Raspodjela sredstava u slučaju dodjele državne pomoći u novcu vršiće se na osnovu odobrenih projekata i zahtjeva u skladu sa programom. Konačne Odluke o dodjeli državne pomoći za pojedinačne projekte, aktivnosti i mjere iz sredstava iz ovog programa na prijedlog Ministarstva za privredu donosi Vlada Bosansko-podrinjskog kantona Goražde.
3. U slučaju dodjele državne pomoći u pravima i stvarima, postupak provođenja javne nabavke može provesti resorno ministarstvo u skladu sa programom. Postupak javne nabavke i sklapanje ugovora o nabavci, izvođenju radova i/ili vršenju usluga provodi se nakon dobivanja saglasnosti Vlade Bosansko-podrinjskog kantona Goražde. Davanjem saglasnosti na sklapanje ugovora sa ponuđaćem koji je izabran u postupku javne nabavke vlada donosi konačnu odluku o dodjeli državne pomoći.
4. Dodjela sredstava se može vršiti u hitnim slučajevima i na osnovu zahtjeva za podrškom u realizaciji pojedinačne aktivnosti ili potrebe isključivo na način propisan programom.

*(9.2)*

*(Kriteriji za raspodjelu)*

1. Sredstva definisana u tački 8. programa će se dodjeljivati korisnicima srazmjerno njihovom doprinosu ostvarivanju opšteg i posebnih ciljeva i očekivanih rezultata programa.
2. Za ocjenjivanje doprinosa ostvarivanja ciljeva programa primjenjivat kriteriji koji su definisani za potrebe rangiranja aplikacija kako bi se osiguralo da prioriteti programa budu ispunjeni a stanje poboljšano u skladu sa planiranim rezultatima programa.
3. Kriteriji po osnovu kojeg će se vršiti raspodjela sredstava programa:
4. ispunjavanje opštih uslova za učestvovanje u programu (tačka 9.3),
5. ispunjavanje posebnih uslova za učestvovanje u programu (tačka 9.5).
6. rezultat procesa apliciranja, selekcije i evaluacije projekata i zahjeva (tačka 10.),
7. prioriteti, posebni uslovi i ograničenja za korištenje podrške (tačka 11.).

(9.3)

*(Opšti uslovi za učestvovanje u programu)*

Opšti uslovi za učešće aplikanata u programu su:

* Da imaju status jedinica lokalne samouprave na području Bosansko-podrinjskog kantona Goražde,
* Da su registrovane na području Bosansko-podrinjskog kantona Goražde kao neprofitne organizacije,
* Da su aktivne u oblasti ruralnog razvoja na području Bosansko-podrinjskog kantona Goražde,
* Da nemaju neizmirenih obaveza za poreze i doprinse osim obaveza koje su obuhvaćene ugovorom o reprogramiranju obaveza.

(9.4)

*(Posebni uslovi za učestvovanje u programu)*

1. Pored opštih, primjenjivaće se i posebni uslovi za učestvovanje u programu i to:
2. da su namjenski utrošili sredstva odobrena od strane Vlade Bosansko-podrinjskog kantona u periodu od protekle tri godine ukoliko im je takva pomoć dodjeljena,
3. da su ispunili ugovorene obaveze po odobrenim grantovima Vlade Bosansko-podrinjskog kantona Goražde, ukoliko su ih dobili u zadnje tri budžetske godine,
4. da nisu koristili podršku za iste ili slične namjene u periodu od protekle tri godine iz sredstava ovog programa.

*(9.5)*

*(Kandidovanje prijedloga projekta, podnošenje zahtjeva za sredstvima i prijava za podsticaje)*

1. Prijedlozi projekata i zahtjevi za sredstvima dostavljaju se nakon objavljivanja javnog poziva, koji se raspisuje u skladu sa odredbama programa.
2. Prijedlozi projekata se dostavljaju za apliciranje na sredstva u okviru 1., 2. i 3. specifičnog cilja.
3. Podnošenje zahtjeva za sredstvima dozvoljeno je u izuzetnim slučajevima, u vanrednim okolnostima i u slučaju finansiranja jedne ili manjeg broja aktivnosti do limita koji je propisan za finansiranje zahtjeva.
4. Minimalno jedan javni poziv će se raspisati za sve posebne ciljeve programa.Ministarstvo za privredu može raspisati i javni poziv za pojedinačne komponente programa u slučaju raspisivanja dva i više javnih poziva.
5. Pravilno popunjavanje propisane forme omogućava da se svi aspekti prijedloga projekata, zahtjeva i prijave objektivno selektiraju i procjene.
6. Svi prijedlozi projekata ili zahtjevi se procjenjuju se skladu sa procedurama apliciranja, selekcije, evaluacije i rangiranja. Procjenjivanje prijava za podsticaje provodi se u skladu sa procedurama apliciranja.

**Tačka10.**

PROCEDURE APLICIRANJA, SELEKCIJE I EVALUACIJE PROJEKATA I ZAHTJEVA ZA SREDSTVIMA

*(10.1)*

*(Aplikanti)*

1. Lica koja ispunjavaju opšte uslove za učestvovanje u programu i koja u formi propisanoj od strane Ministarstva za privredu Bosansko-podrinjskog kantona Goražde dostave prijedlog projekata i zahtjev za sredstvima imaju status aplikanta.
2. Prvi javni poziv se raspisuje u roku od 15. dana od dana dobivanja saglasnosti koja je propisana programom. Javni poziv minimalno sadrži sažetak svrhe, opšteg i posebnih ciljeva, način raspodjele i rokove za dostavljanje aplikacija.
3. Javni poziv se objavljuje na internet stranici Vlade Bosansko-podrinjskog kantona i u jednom ili više elektronskih medijia.
4. Krajnji rok za objavljivanje javnih poziva je 04. novembar 2013.godine u 16:00 sati.

*(10.2)*

*(Kandidovanje prijedloga projekata)*

1. Aplikant može kandidovati prijedlog projekta u kojem je planirano sufinansiranje troškova projekta iz sredstava programa.
2. Aplikant može dostaviti više prijedloga projekata, maksimalno dva prijedloga projekta u okviru prvog specifičnog cilja –poboljšanje ruralne infrastrukture (a,b,c), dok za ostale komponente iz prvog, drugog i trećeg cilja po jedan prijedlog projekta u okviru jednog specifičnog cilja.
3. Ministarstvo će raspisati drugi javni poziv za dostavljanje prijedloga projekata ukoliko se u prvom javnom pozivu ne utroše sva planirana sredstva programa, ukoliko dodje do povećanja budžeta te ukoliko sredstva planirana za finansiranje zahtjeva i podsticaja ne utroše u vremenskom planu koji je određen programom.

*(10.3)*

*(Finansiranje prijedloga projekata)*

1. Ukupan budžet predloženog projekata koje aplikanti dostavljaju za finansiranje, ne može biti manji od 6.000 KM i veći od 25.000 KM.
2. Minimalni i maksimalni iznos granta koji može biti zatražen za sufinansiranje projekta je u rasponu od 5.000 KM do 10.000 KM.
3. Aplikanti su obavezni da osiguraju vlastito učešće u finansiranju projekata u iznosu minimalno 20 %.
4. Prijedlozi projekata čiji ukupni iznos prelazi maksimalni iznos projekta; u kojima je planirani grant veći ili manji od utvrđene visine i projekti u kojima nije obezbjeđeno vlastito učešće u skladu sa predhodnim stavom će u fazi administrativne provjere biti automatski odbijeni kao neprihvatljivi za finansiranje.
5. Minimalni i maksimalni iznos granta za sufinansiranje projekata iz sredstava ovog programa su definisani u rasponu za svaki specifični cilj u tabeli 4.

Tabela 4:

Pregled minimanih i maksimalnih iznosa grant sredstava zafinansiranje iz programa

|  |  |  |  |
| --- | --- | --- | --- |
|  | Ukupan budžet po komponenti | Minimalni iznos granta | Maksimalni iznos granta |
| Povećanje konkurentnosti | 60.000 KM | 5.000 KM | 10.000 KM |
| Zaštita i razvoj ruralnog okruženja | 25.000 KM | 5.000 KM | 8.000 KM |
| Razvoj ruralnog turizma | 15.000 KM | 5.000 KM | 7.000 KM |

(10.4)

*(Podnošenje zahtjeva za sredstvima)*

U slučaju postojanja hitnih, specifičnih ili manjih potreba koji su direktno povezani sa posebnim ciljevima programa, aplikanti mogu dostaviti zahtjeve za sredstvima.

Aplikant ne može u toku godine u okviru istog cilja dostaviti i prijedlog projekta i zahtjev za sredstvima. Ukoliko je aplikant koristio sredstva programa putem zahtjeva za sredstvima, njegov prijedlog projekta, ukoliko je podnešen za isti cilj kao i zahtjev, u administrativnoj provjeri biće automatski odbijen.

Istovremeno aplikant može podnijeti samo jedan zahtjev za sredstvima.

U slučaju pozitivne odluke, aplikant može podnijeti novi zahtjev za sredstvima, tek nakon pozitivnog usvajanja izvještaja o utrošku sredstava po odobrenom zahtjevu. U slučaju odbijanja zahtjeva u procesu evaluacije, aplikant može podnijeti novi zahtjev tek nakon isteka 30 dana od dana prijema obavještenja o odbijanju zahtjeva.

Aplikant može dostaviti zahtjeve za sredstvima od dana obavljivanja ovog Programa u „Službenim novinama Kantona“ do 04. novembra 2013.godine.

(10.5)

*(Obavezni sadržaj zahtjeva)*

U zahtjevu aplikant je dužan navesti:

* osnovne podatke o aplikantu,
* opis usklađenosti zahtjeva sa konkretnim specifičnim ciljem,
* razlog zbog kojeg se zahtjevom traži odobravanje sredstava sa opisom mjera poduzetim prije podnošenja zahtjeva,
* pregled planiranih aktivnosti koje se planiraju poduzeti u slučaju odobravanja sredstava,
* očekivani rezultat koji se planira ostvariti u slučaju odobravanja sredstava,
* iznos traženih sredstava iz programa iiznos sredstava koji bi se obezbjedio iz drugih izvora.

Zahtjev za sredstvima koji je podnešen od aplikanta obavezno mora biti usklađen sa prioritetima i finansijskim kriterijim koji su definisani u programu. Zahtjevi koji ne ispunjavaju formu obaveznog sadržaja odnosno zahtjevi koji nisu usklađeni sa prioritetima i finansijskim kriterijima u administrativnoj provjeri biće odbačeni kao neprihvatljivi za finansiranje.

(10.6)

*(Finansiranje zahtjeva za sredstvima)*

Minimalni i maksimalni iznos granta koji može biti zatražen u formi zahtjeva je u rasponu od 1.000 KM do 4.000 KM.

Zahtjevi u kojima je planirani grant veći ili manji od utvrđene visine će u fazi administrativne provjere biti automatski odbijeni kao neprihvatljivi za finansiranje.

Vlastita sredstva aplikanta su poželjna, ali nisu obavezujuća. U toku godine aplikant može podnijeti samo jedan zahtjev za sredstvima.

*(10.7)*

*(Otvaranje aplikacija i administrativna provjera)*

Otvaranje aplikacija i administrativna provjera za prijedloge projekata se provodi najkasnije 30 dana od zatvaranja javnog poziva. Aplikacije za zahtjeve za sredstvima se otvaraju nakon prijema i kao takve upućuju u proceduru administrativne provjere i ocjenjivanja.

Administrativna provjera se provodi u cilju utvrđivanja da li lice koje je dostavilo aplikaciju ispunjava uslove za dobivanje statusa aplikanta u skladu da odredbama ovog programa. Administrativnu provjeru vrši komisija ministarstva privrede. Komisija provjerava da li aplikacija zadovoljila slijedeće uslove:

* da je aplikacija dostavljena u roku i na način predviđen programom,
* da su dostavljeni svi prilozi na način predviđen programom,
* da aplikant ispunjava opšte uslove za učestvovanje u programu,
* da aplikant ispunjava posebne uslove za kandidovanje projekta i zahtjeva za sredstvima,
* da je aplikacija potpuna i ispravno popunjena u skladu sa propisanom formom,
* da je aplikacija usklađena sa svrhom programa, opštim ciljem programa, da je zahtjevna podrška u skadu sa posebnim ciljevima programa i da je predloženo finansiranje u skladu sa odredbama o finansiranju.

Ukoliko su ovi uslovi ispunjenji, komisija će aplikaciju evaluirati u skladu sa odredbama programa. Komisija može zatražiti od aplikanta dostavljanje dodatne dokumentacije ukoliko je očigledno da je dokument izostavljen zbog slučajne tehničke greške a što se može indirektno utvrditi na osnovu preostale dostavljene dokumentacije. Komisija može zatražiti dopunu dokumentacije za maksimalno dva uslova opšte ili posebna uslova koja su propisana programom. U suprotnom aplikacija će i bez evaluacije biti odbijena iz administrativnih razloga.

Aplikacije pisane rukom će biti automatski odbijene.

Nakon provedene administrativne procedure, Ministarstvo će obavjestiti sve aplikante o rezultatima administrativne provjere.

*(10.8)*

*(Evaluacija dostavljenih prijedloga projekata)*

Za provođenje procesa selekcije, evaluacije i ocjenjivanja prijedloga projekata Ministarstvo formira komisiju.

Komisija sve dostavljene aplikacije razmatra i evaluiraju u periodu od maksimalno 30 dana od završetka administrativne provjere.

U evaluaciju projekata komisija primjenjuje pet grupa indikatora i to:

* Finansijski i operativni kapaciteti aplikanta
* Relevantnost
* Metodologija
* Održivost
* Budžet i troškovna efikasnost

*(10.9)*

*(Evaluacija dostavljenih zahtjeva za sredstvima)*

Komisija provodi evaluaciju zahtjeva nakon provedene administrativne provjere.

U evaluaciju zahtjeva komisija primjenjuje tri grupa indikatora i to:

* Relevantnost
* Održivost
* Budžet i troškovna efikasnost.

*(10.10)*

*(Ocjenjivanje aplikacija)*

Evaluacija aplikacija se provodi na osnovu skale za evaluaciju. Evaluacijski kriteriji su podjeljeni u okviru grupa i podgrupa. Za svaku podgrupu komisija daje ocjenu između 1 i 5 prema slijedećim kategorijama procjena:

1 - veoma slabo;

2 - slabo;

3 - adekvatno;

4 - dobro;

5 - veoma dobro.

Svaka ocjena se množi sa koeficijentom koji je za svaki indikator predviđen u evaluacijskoj skali. Maksimalan broj bodova za projekat iznosi 100, dok je maksimalan broj bodova za zahtjev za sredstvima 80.

Projekti koji imaju manje od 70 bodova, odnosno zahtjevi za sredstvima koji imaju manje od 50 bodova se odbacuju u prvom krugu selekcije. Ukoliko je ukupan rezultat u poglavlju **relevantnost** manji od 15 aplikacija se odbija, bez obzira na dobiven ukupan maksimalan broj bodova.

Ukoliko je ukupan rezultat u poglavlju **budžet i troškovna efikasnost** manji od 15 aplikacija se odbija, bez obzira na dobiven ukupan maksimalan broj bodova.

Komisija će procjenjivati vrijednost indikatora. Prilikom određivanja vrijednosti indikatora komisija će se pridržavati prioriteta, finansijskih kriterija i načina rangiranja koji su propisani programom. Svi članovi komisije dodjeluju ocjene, a ukupan broj bodova se dobija kada se ocjene dobivene od svih članova komisije podjeli sa brojem članova komisije.

*(10.11)*

*(Skala za evaluaciju)*

|  |  |  |
| --- | --- | --- |
| INDIKATOR | SKALA | |
| Projekti | Zahtjevi |
|  |  |  |
| **1. Finansijski i operativni kapaciteti aplikanta** | **10** |  |
| 1.1. Procjenjeni nivo iskustva aplikanta u upravljanju projektom? | 5 | - |
| * 1. Procjenjeni nivo tehničkogi stručnog znanje i iskustva neophodnog za implementaciju projekata? | 5 |  |
| **2. Relevantnost** | **30** | **30** |
| * 1. Koliko je aplikacija relevantna za svrhu, opšti i posebne ciljeve Programa? | 5x2 | 5x2 |
| * 1. Koliko je aplikacija relevantna za prioritetne aktivnosti u okviru svakog posebnog cilja? | 5x2 | 5x2 |
| 2.3. Koliko je aplikacija relevantna za očekivane rezulate programa? | 5x2 | 5x2 |
| **3. Metodologija** | **10** |  |
| 3.1.Da li aktivnosti u prijedlogu projekta odgovarajuće i konzistentne sa ciljevima i očekivanim rezultatima projekta? | 5 | - |
| 3.2.Koliko je koherentan dizajn projekta, konkretna analiza problema, da li su predložene aktivnosti odgovarajuće za rješavanje prezentiranog problema, te da li su na zadovoljavajući način planirani raspoloživi resursi aplikanta a koji mogu doprinijeti rješavanju problema? | 5 | - |
| **4. Održivost** | **25** | **25** |
| * 1. Da li će mjere podrške programa značajnije doprinijeti rješavanju problema koji je naveden u prijedlogu projekta ili zahtjevu? | 5x2 | 5x2 |
| * 1. Da li predložene aktivnosti mogu imati pozitivne multiplikativne efekte na ukupni ruralni razvoj u Bosansko-podrinjskom kantonu Goražde? | 5x2 | 5x2 |
| * 1. Da li su očekivani rezultati aktivnosti za koje se traži finansiranje održivi u finansijskom smislu i da li će se ostvarivati i nakon prestanka finansiranja iz programa, u periodu od minimalno tri godine? | 5 | 5 |
| **5. Budžet i troškovna efikasnost** | **25** | **25** |
| * 1. Da li je odnos između planiranih troškova i očekivanih rezultata zadovoljavajući? | 5 | 5 |
| * 1. Da li je visina predloženih troškova adekvatna za implementaciju planiranih aktivnosti? | 5x2 | 5x2 |
| * 1. Da li su predloženi troškovi aktivnosti obrazloženi na način da dokazuju da će sredstva programa biti iskorištena na efikasan i ekonomičan način? | 5x2 | 5x2 |
| **MAKSIMALNI BROJ BODOVA** | **100** | **80** |

*(10.12)*

*(Procedure odobravanja prijedloga projekata)*

Za projekte koji su u procesu evaluacije dobili više od 70 bodova, komisija rangira po broju osvojenih bodova.

U procesu odobravanja, Komisija može uvidom na terenu provjeriti stanje u pogledu uklađenosti stvarnog stanja sa stanjem navedenim u prijedlogu projekta.

Nakon provedenog rangiranja odobravaju se svi najbolje rangirani projekti do visine raspoloživih sredstava koja su programom definisana za svaki pojedinačni cilj. Svi najbolje rangirani projekti za koje postoje rasploživa sredstva imaju status odobrenih projekata.

Prijedlozi projekata koji imaju više od 70 bodova ali za čije finansiranje nema raspoloživih sredstava stavljaju se na listu čekanja u slučaju obezbjeđenja dodatnih sredstava za program ili donošenja odluke o preraspodjeli sredstava u skladu sa odredbama programa. U suprotnom prijedlog projekta se odbija.

Odobrene projekte Ministarstvo predlaže Vladi Bosansko-podrinjskog kantona Goražde da donese odluku o odobravanju prijedloga projekta koji će se sufinansirati sredstava iz budžeta Bosansko-podrinjskog kantona – ekonomski kod 614 300 – Tekući transferi neprofitnim organizacijama organizacijama - Ruralni razvoj.

Ukoliko se radi o odobrenom projektu kojim se korisniku odobrava isplata sredstava u novcu,istovremenom sa prijedlogom Odluke o odobravanju prijedloga projekta, Vladi kantona se dostavlja odobreni prijedlog projekta i prednacrt ugovora o sufinansiranju odobrenog projekta.

Ukoliko se Odlukom Vlade Bosansko-podrinjskog kantona Goražde odobrava iznos granta veći od 10.000 KM, prije potpisivanja Ugovora, nacrt Ugovora dostavlja se Kantonalnom pravobraniocu na Mišljenje.

U slučaju da je planirano sufinansiranje projekta iz programa veće od 6.000 KM , uz prednacrt ugovora podnosi se i Prijedlog Zaključka Vlade o davanju saglasnosti Ministru privrede za potpisivanje Ugovora.

Nakon privatanja prijedloga odluke od strane Vlade Bosansko-podrinjskog kantona Goražde, i pribavljenog Mišljenja kantonalnog pravobranilaštva na Nacrt ugovora, pristup se potpisivanju ugovora za sufinansiranje projekta o čemu se aplikant pismeno obavještava. Ugovorom se definiše način implementacije projekta, vrijeme implementacije, obaveze korisnika sredstava i Ministarstva za privredu i način obezbjeđenja instrumenata za namjenski utrošak sredstava.

Nakon potpisivanja ugovora, ministarstvo predlaže Vladi Bosansko-podrinjskog kantona Goražde da u skladu sa Zakonom o izvršenju Budžeta, donese odluku o odobravanju sredstava iz budžeta kantona – ekonomski kod 614 300 – Tekući transferi neprofitnim organizacijama organizacijama - Ruralni razvoju skladu sa potpisanim ugovorom.

Nakon privatanja prijedloga odluke od odobravanju zahtjeva za isplatom sredstava od strane Vlade Bosansko-podrinjskog kantona Goražde, zahtjev za plaćanje se dostavlja Ministarstvu finansija Bosansko-podrinjskog kantona Goražde.

*(10.13)*

*(Procedure odobravanja zahtjeva za sredstvima)*

Aplikacija podnešena u formi zahtjeva, Komisija rangira pristigle zahtjeve po broju osvojenih bodova, za one zahtjeve koji su u procesu evaluacije dobili više od 50 bodova.

U procesu odobravanja, Komisija može uvidom na terenu provjeriti ispunjavanja uslova za dobijanje podrške u pogledu uklađenosti stvarnog stanja sa stanjem navedenim u zahtjevu za sredstvima.

Nakon provedenog rangiranja, Komisija predlaže odobravanje zahtjeva u punom ili umanjenom iznosu u zavisnosti od rezultata procesa evaluacije. U toku provođenja procedura odobravanja zahtjeva Komisija vodi računa o predhodno odobrenim zahtjevima, odobrenim projektima odnono projektima koji se nalaze u procesu odobravanja. Komisija može predložiti privremenu suspenziju procedura odobravanja zahtjeva najviše do 3 mjeseca, nakon čega donosi konačni prijedlog odluke.

Zahtjevi za sredstvima koji imaju više od 50 bodova ali za čije finansiranje nema raspoloživih sredstava stavljaju se na listu čekanja u slučaju obezbjeđenja dodatnih sredstava za program ili donošenja odluke o preraspodjeli sredstava u skladu sa odredbama programa. U suprotnom zahtjev za sredstvima se odbija.

Sve odobrene zahtjeve ministarstvo predlaže Vladi Bosansko-podrinjskog kantona Goražde da u skladu sa Zakonom o izvršenju Budžeta, donese odluku o odobravanju sredstava iz budžeta kantona – ekonomski kod 614 300 – Tekući transferi neprofitnim organizacijama organizacijama - Ruralni razvoj.

Ugovorom će se definisati način implementacije sredstava, vrijeme implementacije, obaveze korisnika sredstava i Ministarstva za privredu i način obezbjeđenja instrumenata za namjenski utrošak sredstava.

Nakon prihvatanja prijedloga odluke od odobravanju zahtjeva za isplatom sredstava od strane Vlade Bosansko-podrinjskog kantona Goražde, zahtjev je odobren i Ministarstvo dostavlja zahtjev za plaćanje Ministarstvu finansija.

**Tačka 11.**

PRIORITETI, PRIORITETNA PODRUČJA, FINANSIJSKI KRITERIJI I NAČIN RANGIRANJA

*(11.1)*

*(Prioritetne aktivnosti)*

Prioritetne aktivnosti i mjere su definisane zasebno za svaki posebni cilj.

Aktivnosti i mjere iz oblasti povećanja konkurentnosi koje imaju prednost za učestvovanje u programu su u okviru prvog posebnog cilja su:

* Rekonstrukcija, sanacija i pročišćavanje ruralnih puteva i puteva do poljoprivrednih parcela,
* Podrška mladim poljoprivrednim proizvođačima za dostizanje komercijalnog statusa,
* Stručno usavršavanje mladih poduzetnika u poljoprivredi i dodatnim djelatnostima,
* Povećanje proizvodnje, kvaliteta i prodaje tradicionalnih proizvoda,

Aplikanti mogu predvidjeti i implementaciju ostalih aktivnosti i mjera koje doprinose povećanju konkurentnosti ruralnih područja.

Aktivnosti i mjere iz oblasti zaštite i razvoja ruralnog okruženja koje imaju prednost za učestvovanje u programu su u okviru drugog posebnog cilja su:

* Poboljšanje stanja komunalne infrastrukture u seoskim područjima u visinskim područjima kantona,
* Promociji organske proizvodnje,
* Uređenje i zaštita okoliša u ruralnim područjima,

Aktivnosti i mjere iz oblasti ruralnog turizma koje imaju prednost za učestvovanje u programu su u okviru trećeg posebnog cilja su:

* Povečanje mogućnosti za ostvarivanje prihoda iz dodatnih djelatnosti,
* Razvoj novih dodatnih djelatnosti u ruralnim područjima,
* Razvoj ruralnog i seoskog turizma,
* Uređenje okoliša u područjima od značaja za kulturno istorijsko naslijeđe.

Projektima koji uključuju volonterski rad građana u projektnim aktivnostima će biti pružena dodatna prednost.

Aplikanti u prijedlozima projekata ili zahtjevima za sredstvima mogu predvidjeti i implementaciju ostalih aktivnosti i mjera koje su povezane sa posebnim ciljevima programa. Za ocjenjivanje doprinosa predložene prioritetne aktvnosti primjenjivat će se posebni finansijski kriteriji.

*(11.2)*

*(Prioritetna područja)*

U implementaciji programa, prednost će se dati onim projektima čija implementacija je planirana u područjima sa otežanim uslovima privređivanja i područjima u visinskim predjelima Bosansko-podrinjskog kantona Goražde.

*(11.3)*

*(Finansijski kriteriji)*

Finansijski kriteriji se primjenju za ocjenu budžeta i troškovne efikasnosti predloženih aktivnosti.

Za ocjenjivanje odnosa planiranih troškova i očekivanih rezultata, te adekvatnosti i efikasnosti i ekonomičnosti aktivnosti, primjenjivaće se slijedeći finansijki kriteriji:

1. Maksimalni iznos granta za projekte rekonstrukcije, sanacije i pročišćavanja ruralnih puteva je 10.000 KM,
2. Za projekte koji imaju za cilj povećanje broja registriranih mladih poljoprivrednih proizvođaća primjenjivat će se finansijski kriterij od 6.000 KM po registiranom proizvođaču,
3. Za stručno usavršavanje mladih u poljoprivredi i dodatnim djelatnostima obezbjediće se podrška od maksimalno 500 KM po jednom treningu,
4. Maksimalni iznos granta za projekte koji doprinose povećanju proizvodnje, kvalitete i prodaje tradicionalnih proizvoda je 7.500 KM.
5. Maksimalni iznos granta za projekte koji imaju za cilj poboljšanje komunalne infrastrukture u selima u visinskim područjima je 10.000 KM,
6. Maksimalni iznos granta za projekte koji imaju za cilj promociju, povećanje proizvodnje i prodaje organskih proizvoda je 7.500 KM,
7. Za aktivnosti uređenja i zaštite okoliša u ruralnim područjima primjenjivat će se kriterij od maksimalno 5.000 KM po jednom lokalitetu,
8. Maksimalni iznos granta za projekte koji omogućavaju povećanje prihoda iz dodatnih djelatnosti u ruralnim područjima je 6.000 KM,
9. Maksimalni iznos granta za projekte koji omogućavaju razvoj i promociju novih dodatnih djelatnosti u ruralnim područjima je 6.000 KM,
10. Maksimalni iznos granta za projekte koji omogućavaju značajniji razvoj ruralnog i seoskog turizma je 7.000 KM,

*(11.4)*

Prilikom ocjenjivanja finansijskih i operativnih kapaciteta prednost će se dati aplikantima koji su duži vremenski period aktivni na području kantona, koji imaju bolju organizacionu strukturu, koji su u posljednje tri godine provodile slične projekte.

Prilikom ocjenjivanja relevantnosti projekata prednost će se davati projektima koji su predviđeni programom, a komisija će voditi računa o da odobreni projekti omoguće ispunjavanje svih očekivanih rezultata programa.

Prednost će se dati aplikacijama koje imaju za cilj realizaciju prioritetnih aktivnosti i mjera predviđenim ovim programom. Posebna pažnja će biti data aplikacijama koje doprinose ostvarivanju više priorietetnih aktivnosti i mjera predviđenih programom.

Prednost u pružanju podrške će se dati projektima i zahtjevima koje omogućavaju ostvarivanje većih rezultata koji su predviđeni ovim programom.

Prilikom ocjenjivanja metodologije ocjenjivat će se metode i predloženi način realizacije aktivnosti. Aplikacije koje imaju bolje razrađenu metodologiju i koherentniji plan implementacije projekta ili zahtjeva će imati prednost pri rangiranju.

Prilikom ocjenjivanja održivosti projekta, prednost imaju aplikacije koje na sveobuhvatniji naćin riješavaju problem i omogućavaju ostvarivanje rezultata, koje provode aktivnosti koje su bolje povezane sa potrebama turizma i koje mogu dugoročno osigurati nastavak aktivnosti i nakon završetka projekta.

Prikom ocjenjivanja budžeta i troškovne efikasnosti prednost će se dati aplikacijama koje bolje ispunjavaju finansijske kriterije programa.

*(11.5)*

*(Prednost pri odobravanju projekata)*

Programom nije definisana posebna prednost za aplikante koji dostavljaju prijedloge projekta.

**Tačka 12.**

NAZIV KORISNIKA SREDSTAVA

*(12.1)*

*(Korisnici sredstava)*

Korisnici sredstava su lica koja ispunjavaju opšte i posebne uslove programa i koji su uspješno završili proces apliciranja, selekcije i evaluacije i koji su uspješno rangirani za korištenje sredstava iz ovog programa.

*(12.2)*

*(Registar korisnika)*

Ministarstvo privrede vodi registar korisnika u kojem se nalaze svi relevantni podaci o datoj državnoj pomoći u okviru ovog programa za period od pet godine od godine dobijanja državne pomoći.

**Tačka 13.**

PROCJENA REZULTATA

*(13.1)*

*(Pregled očekivani rezultata podrške)*

Aplikanti su duzni u prijedlogu projekta navesti specifične rezultate koji su direktno povezani sa očekivanim rezultatim ovog programa i moraju biti mjerljivi i jasno vremenski određeni.

Minimalni očekivani rezultati programa u 2013.godini su:

* Implementiran dva projekta rekonstrukcije, sanacije i pročišćavanja ruralnih puteva,
* Minimalno dva mlada poljoprivrednika dostigla komercijalni status,
* Organizovana tri stručna usavršavanja u poljoprivredi i dodatnim dijelatnostima,
* Podržana dva projekta koji doprinose povećanju proizvodnje, poboljšanju kvalitete i povećanju prodaje domaćih proizvoda,
* Poboljšana komunalna infrastruktura u minimalno jednom seoskom naselju u visinskim područjima kantona,
* Uređen i zaštićen ruralni okoliš na minimalno tri lokacije u ruralnim područjima,
* Realizovan minimalno jedan projekat koji će doprinijeti povećanju prihoda stanovništvu u ruralnim područjima od dodatnih djelatnosti,
* Realizovan minimalno jedan projekat koji može značajnije doprinijeti razvoju ruralnog i seoskog turizma.

Sve aplikacije koje se podnose za finansiranje iz sredstava programa će biti procjenjivani u odnosu na njihove očekivane rezultate. Očekivani rezultati prijedloga projekata i zahtjeva za sredstvima se procjenjuju u odnosu na očekivane rezultate programa.

Očekivani rezultati koji su predloženi u prijedlogu projekta će se koristiti za ocjenu kvalitete prijedloga projekta i njegovog doprinosa ostvarivanju ciljeva programa, a takođe će biti kriterij za ocjenu namjenskog utroška sredstava i ispunjavanja ugovorenih obaveza po odobrenim grantovima Ministarstva privrede.

Mjerenje rezultata aktivnosti će se vršiti na osnovu rezultata monitoringa implementacije i rezultata obilaskom korisnika na terenu i na osnovu pismenih izvještaja korisnika sredstava.

U cilju osiguranja procjene rezultata programa odabrani korisnici koji su dobili podršku dužni su nakon utroška odobrenih sredstava dostaviti Ministarstvu za privredu Izvještaj o provedenim aktivnostima koja su odobrena za finansiranje iz programa. Odabrani korisnici dužni su dostavljati jedan izvještaj na kraju i jedan na polovini perioda implementacije projekta.

*(13.2)*

*(Kvantitativni pregled očekivanih rezultata)*

Ovim programom predviđeni su minimani očekivani rezultati koji su prikazani u predhodnoj tačci programa.

Prilikom procesa ocjenjivanja prijedloga projekata primjenjivat će se okvir koji je definisan za očekivane rezultate programa i on se nalazi u tabeli broj 3.

Tabela 3:

Tabelarni pregled minimalnih očekivanih rezultata i očekivanih maksimalnih iznosa podsticaja

|  |  |  |  |  |  |
| --- | --- | --- | --- | --- | --- |
| **Očekivani rezultat** | **Minimalni očekivani rezultat** | **Jedinica rezultata** | **Broj jed.** | **Maksimalni budžet (KM)** | **Maksimalni podsticaj po jedinici rezultata (KM)** |
| Poboljšanje ruralne infrastrukture | Projekat | Projekat | 2 | 20.000 | 10.000 |
|  |  |  |  |  |
| Podrška mladim poljoprivrednicima | Projekat | Projekat | 2 | 12.000 | 6.000 |
| Stručna usavršavanja | Obuka | 3 | 1.500 | 500 |
| Tradicionalni proizvodi | Projekat | Projekat | 2 | 15.000 | 7.500 |
| Poboljšana komunalna infrastruktura u seoskim područima | Projekat | Projekat | 1 | 10.000 | 10.000 |
| Uređenje ruralnog okoliša | Aktivnost | Aktivnost | 3 | 12.000 | 4.000 |
| Povećanje prihoda od dodatnih djelatnosti | Projekat | Projekat | 1 | 7.500 | 7.500 |
| Unaprijeđen ruralni i seoski turizam | Projekat | Projekat | 1 | 7.000 | 7.000 |

*(13.3)*

*(Monitoring implementacije programa)*

Monitoring se provodi sa ciljem utvrđivanja da li se implementacija podržanih aktivnosti provodi u skladu sa potpisanim ugovorima i u skladu sa odredbama ovog programa. U cilju osguranja procjene rezultata odabrani korisnici su dužni nakon utroška odobrenih sredstava dostaviti Ministarstvu za privredu izvještaj o provedenim aktivnostima koja su odobrena za finansiranje iz programa.

Nadzor realizacije Programa utroška sredstava sa ekonomskog koda 614 300 –Tekući transferi neprofitnim organizacijama - Ruralni razvoj vrši Ministarstvo za privredu Bosansko-podrinjskog kantona.

Mjerenje rezultata i provedenih aktivnosti će se vršiti na osnovu periodičnog monitoringa implementacije projekta sačinjavanjem zapisnika uz koji će biti sva neophodna dokumentacija kojom se dokazuje implementacija namjenskog utroška dodijeljenih sredstava.

U slučaju da rezultati monitoringa ukažu na značajni zaostatak u ispunjavanju ugovorenih obaveza, ministarstvo predlaže vladi donošenje odluke o povrat dodjeljenje državne pomoći ili preusmjeravanje u skladu sa odredbama programa.

**Tačka 14.**

PROCJENA NEPREDVIĐENIH RASHODA I RIZIKA

*(14.1)*

*(Nepredviđeni rashodi)*

Nepredviđeni rashodi mogu se pojaviti u slučaju povećane potražnje za podsticajnim mjerama obzirom da je 2012.godina druga godina uvođenja podsticajnih mjera ovog tipa. Nepredviđeni rashodi za ostale programom predviđenih aktivnosti mogu se pojaviti samo kao rezultat promena unutar interne strukture samog programa ali ne i do povećanja ukupnih nepredviđenih rashoda programa.

Kako bi se smanjili nepredviđeni rashodi unutar sheme podsticaja uvedeni su stroži finansijski kriteriji koji ograničavaju obim ostvarivanja podsticaja. Dodatno obezbjeđenje za nepredviđene rashode je uvedeno kroz minimalne maksimalne vrijednosti izdataka za svaki specifični cilj čime je program dodatno zaštićen od nepredviđeni rashoda.

*(14.2)*

*(Rizici)*

Kako bi se smanjili rizici u procesu implementacije programa uvedene su novine i u procesu selekcije i monitorigu aktivnosti koje su podržane u okviru ovog programa. Novine se odnose u omogućavaju službenicima terenske posjete i prikupljanje dodatnih informacija neophodnih za proces selekcije, te monitoring u toku same implementacije aktivnosti i mjera koje su podržane ovim programom.

Aplikanti su dužni planirati odgovarajuće mjere koje će poduzeti u slučaju ostvarivanja rizika koji mogu utjecati na ostvarivanje ciljeva i rezultata koji su predviđeni u aktivnostima i mjerama za koje su dobili podršku iz ovog programa.

**Tačka 15.**

POTREBAN BROJ RADNIKA ZA PROVOĐENJE PROGRAMA

Za provođenje programa su nadležni zaposleni u Ministarstvu za privredu i program ne zahtjeva angažovanje dodatnih radnika na provođenju programa, izuzev za korištenje vanjskih usluga za potrebe izrade baze podataka registra korisnika.

Za provođenje Programa su nadležni zaposleni u Ministarstvu za privredu i Program ne zahtijeva angažovanje dodatnih radnika na provođenju Programa. Radnici Ministarstva koji će biti uključeni u implementaciju projekta su:

* Supervizor programa: Rasim Sijerčić, dipl.ing.poljoprivrede
* Službenik za monitoring i izvještavanje: Belma Mešić-Šeho, dr.vet.med.
* Namještenik nadležan za administraciju: Rusmir Islamagić, poljoprivredni tehničar

Broj:04-14-2019-2/13 **M I N I S T A R**

Goražde, 11.09.2013.godine Demir Imamović, dipl. Ecc.

Saglasnost na ovaj Program dala je Vlada Bosansko-podrinjskog kantona Goražde, Odlukom

broj: 03-14-1477/13 dana 09.09.2013.godine.